ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
‘டெக் நீவ் @75’-ஐ தொடங்கி வைத்த மத்திய அமைச்சர் டாக்டர் ஜிதேந்திர சிங், வெற்றிகரமான ஸ்டார்ட் அப் நிறுவனங்களோடு உரையாடினார்
விடுதலையின் அமிர்த மகோத்சவத்தின் ஒரு பகுதியாக ‘டெக் நீவ் @75’-ஐ இன்று தொடங்கி வைத்த மத்திய அறிவியல் மற்றும் தொழில்நுட்பம் இணை அமைச்சரும் ; புவி அறிவியல் இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங், பழங்குடி பிரிவுகளால் தொடங்கப்பட்ட நிறுவனங்கள் உள்ளிட்ட வெற்றிகரமான ஸ்டார்ட் அப் நிறுவனங்களோடு உரையாடினார்.
பட்டியலிடப்பட்ட பழங்குடியினரின் ஒட்டுமொத்த சமூக-பொருளாதார மேம்பாட்டிற்காக 2022-ம் ஆண்டின் இறுதிக்குள் 30 அறிவியல் தொழில்நுட்பம் மற்றும் கண்டுபிடிப்பு மையங்கள் நிறுவப்படும் என்று டாக்டர் ஜிதேந்திர சிங் அறிவித்தார்.
சமமான பொருளாதார வளர்ச்சியை உருவாக்குவதற்கு சமூகத்தை மேம்படுத்துவதில் அறிவியல் தொழில்நுட்பம் மற்றும் கண்டுபிடிப்பு மையங்களின் தாக்கத்தை எடுத்துக்காட்டும் வகையில் ஒரு வருட கால கொண்டாட்டத்தை டெக் நீவ் நடத்தும் என்று டாக்டர் ஜிதேந்திர சிங் கூறினார்.
உலகளாவிய கண்டுபிடிப்பு குறியீட்டில் இந்தியா 46-வது இடத்தைப் பிடித்துள்ளது என்று கூறிய டாக்டர் ஜிதேந்திர சிங், கண்டுபிடிப்புகள், அறிவியல் வெளியீடுகள் மற்றும் ஆராய்ச்சி மற்றும் மேம்பாட்டுக்கான செலவுகள் ஆகியவற்றில் முதலீடுகள் அதிகரித்து வருவதன் விளைவாக இது ஏற்பட்டுள்ளது என்றார்.
விஞ்ஞானம் உலகளாவியதாக இருந்தாலும், "உள்ளூர் மக்களுக்கான குரல்" என்ற உணர்வில் உள்நாட்டு தீர்வுகளை வழங்குவதற்கு தொழில்நுட்பம் உதவ வேண்டும் என்று அமைச்சர் கூறினார்.
2014-ல் பிரதமர் திரு நரேந்திர மோடி ஆட்சிக்கு வந்ததில் இருந்து கண்டுபிடிப்பு குறியீட்டில் இந்தியா முன்னேறி வருவதாக கூறிய டாக்டர் சிங், 2015-ல் 81-வது இடத்தில் இருந்த இந்தியா, 2021-ல் 46-வது இடத்திற்கு முன்னேறியதை குறிப்பிட்டார்.
புதிய இந்தியாவுக்கான பிரதமரின் முழக்கமான “ஜெய் ஜவான், ஜெய் கிசான், ஜெய் விக்யான், ஜெய் அனுசந்தன்” குறித்து பேசிய டாக்டர் ஜிதேந்திர சிங், ஏழை எளிய மக்களின் வாழ்க்கையை மாற்றியமைப்பதிலும் மலிவு விலையில் தொழில்நுட்பங்களை வளர்ப்பதிலும் அறிவியல் மற்றும் தொழில்நுட்பத்தின் முக்கியத்துவத்தை இது எதிரொலிக்கிறது என்றார்.
பயனாளிகள் மற்றும் மாற்றத்தை ஏற்படுத்துபவர்கள் காட்டும் நம்பிக்கை மற்றும் திறன்கள், தன்னம்பிக்கையான பாரதத்தை உருவாக்குவதற்கான கிராமப்புற இந்தியாவின் திறமையை நிரூபிக்கின்றன என்றும் அவர் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1771909
பிரதமர் அலுவலகம்
ஜூன் 5 அன்று நடைபெற உள்ள உலக சுற்றுச்சூழல் தின நிகழ்ச்சியில் பிரதமர் உரையாற்ற உள்ளார்
2021 ஜூன் 5 அன்று நடைபெற உள்ள உலக சுற்றுச்சூழல் தின நிகழ்ச்சியில் காணொலி வாயிலாக பிரதமர் திரு நரேந்திர மோடி பங்கேற்க உள்ளார். பெட்ரோலியம் மற்றும் இயற்கை எரிவாயு அமைச்சகம், மற்றும் சுற்றுச்சூழல், வனம் மற்றும் பருவநிலை மாற்றம் அமைச்சகம் ஆகியவை இணைந்து இந்நிகழ்ச்சியை நடத்துகின்றன.
‘சிறப்பான சுற்றுச்சூழலுக்காக உயிரி எரிபொருள்களின் ஊக்குவிப்பு’ என்பது இந்தாண்டு நிகழ்ச்சியின் மையக்கருவாக இருக்கும்.
‘இந்தியாவில் எத்தனால் கலப்புக்கான எதிர்கால திட்டம் குறித்த நிபுணர் குழுவின் அறிக்கை’-யை நிகழ்ச்சியின் போது பிரதமர் வெளியிடுவார். உலக சுற்றுச்சூழல் தினத்தை குறிக்கும் வகையில், 2021 ஏப்ரல் 1-ல் இருந்து பெட்ரோலில் 20 சதவீதம் வரை எத்தனாலை கலந்து விற்குமாறு எண்ணெய் நிறுவனங்களை அறிவுறுத்தும் ஈ-20 அறிவிப்பையும், உயர்ரக எத்தனால் கலப்புகளான ஈ12 மற்றும் ஈ15-க்கான பிஐஎஸ் விவரக்குறிப்புகளையும் இந்திய அரசு வெளியிடுகிறது.
இந்த முயற்சிகளின் மூலம் கூடுதல் எத்தனால் வடிகட்டல் வசதிகள் நிறுவப்படுவதோடு, கலப்பு எரிபொருளை நாடு முழுவதும் கிடைக்க செய்வதற்கான கால அளவுகளும் வழங்கப்படும். இதனால் எத்தனால் உற்பத்தி செய்யும் மாநிலங்களிலும், அவற்றை சுற்றியுள்ள பகுதிகளிலும் 2025-க்கு முன்பாக எத்தனால் பயன்பாடு அதிகரிக்கும்.
புனேவில் மூன்று இடங்களில் ஈ100 மையங்களுக்கான சோதனை திட்டத்தையும் பிரதமர் துவக்கி வைக்கிறார். எத்தனால் கலந்த பெட்ரோல் மற்றும் அழுத்தமூட்டப்பட்ட உயிரி எரிவாயு திட்டங்களை செயல்படுத்துபவர்களாக விளங்கும் விவசாயிகளின் அனுபவம் குறித்து அறிந்து கொள்வதற்காக அவர்களுடன் பிரதமர் உரையாடுவார்.
-----
(
அறிவியல் மற்றும் தொழில்நுட்பத்துறை
மூடு பனியின்போது உருவமாக்குவதை மேம்படுத்துவதற்கான புதிய முறை: ஆராய்ச்சியாளர்கள் கண்டுபிடிப்பு
மூடுபனி சூழ்ந்த வானிலை தருணங்களில் இனி பொருட்களைத் தெளிவாக உருவமாக்கலாம். இது போன்ற நாட்களில் எடுக்கப்படும் படங்களை மேம்படுத்துவதற்கான வழியை ஆராய்ச்சியாளர்கள் கண்டறிந்துள்ளனர். ஒளியின் ஆதாரத்தைப் பண்படுத்தி, காண்பவரிடம் அதனைப் பிரித்து வழங்கும் வகையில் இந்தத் தொழில்நுட்பம் அமைந்துள்ளது.
படங்களின் தரத்தை எளிதாக மேம்படுத்துவதற்கான தீர்வை ஆராய்ச்சியாளர் குழு அளித்துள்ளது. அறிவியல் மற்றும் தொழில்நுட்பத் துறையின் கீழ் தன்னாட்சி நிறுவனமாக இயங்கும் பெங்களூருவில் உள்ள ராமன் ஆராய்ச்சி நிறுவனம்; விண்வெளி செயல்பாடுகள் மையம், இந்திய விண்வெளி ஆராய்ச்சி நிறுவனம், அகமதாபாத்; ஷிவ் நாடார் பல்கலைக்கழகம், கௌதம் புத்தா நகர் மற்றும் பிரான்சின் ரென்னெஸ், பாரிஸ்-சாக்லே ஆகிய பல்கலைக்கழகங்களைச் சேர்ந்த குழுவினர் இந்தப் புதிய முறையில் துல்லியமான படங்களை உருவாக்கியுள்ளனர். ‘ஓஎஸ்ஏ கான்டினம்’ என்ற பத்திரிகையில் இந்த ஆராய்ச்சி குறித்த தகவல் வெளியிடப்பட்டுள்ளது.
உத்தரப் பிரதேசத்தின் கௌதம புத்தா நகரிலுள்ள ஷிவ் நாடார் பல்கலைக்கழகத்தில் மூடுபனி நிறைந்த குளிர் காலத்தின் காலை பொழுதுகளில், பல விரிவான ஆராய்ச்சிகள் செய்து, இந்த முறையை ஆராய்ச்சியாளர்கள் உருவாக்கியுள்ளனர். 10 சிகப்பு எல்இடி விளக்குகளை ஒளியின் ஆதாரமாக அவர்கள் தேர்வு செய்தனர். பிறகு எல்இடி விளக்குகளின் வாயிலாகப் பரவும் மின்சாரத்தின் போக்கை ஒரு வினாடிக்கு 15 சுழற்சிகள் என்ற வீதத்தில் மாற்றியமைத்து ஒளியின் ஆதாரத்தை அவர்கள் பண்படுத்தினர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1727176
------
(Visitor Counter : 156
சிறப்பு சேவைகள் மற்றும் கட்டுரைகள்
பட்டாசு விபத்தில் உயிரிழந்தோருக்கு மத்திய அமைச்சர் திரு. எல்.முருகன் இரங்கல்
கள்ளக்குறிச்சி மாவட்டம், சங்கராபுரம் பகுதியில் உள்ள பட்டாசு கடையில் நேற்று மாலை ஏற்பட்ட விபத்து குறித்து மத்திய தகவல் ஒலிபரப்பு மற்றும் கால்நடை, பால்வளம் & மீன்வளத்துறை இணையமைச்சர் திரு.எல்.முருகன் வெளியிட்டுள்ள அறிக்கை வருமாறு –
சங்கராபுரம் பட்டாசு விபத்தில் 6 பேர் உயிரிழந்ததுடன், பத்துக்கும் மேற்பட்டோர் காயமடைந்தனர் என்பதை அறிந்து மிகுந்த வேதனை அடைந்தேன்.
உயிரிழந்தவர்களின் குடும்பத்தினருக்கு எனது ஆழ்ந்த இரங்கலை தெரிவித்துக் கொள்கிறேன். மேலும் காயமடைந்தவர்கள் விரைவில் குணமடையவும் இறைவனை பிரார்த்திக்கிறேன்.
தொடர்கதையாகி வரும் இதுபோன்ற விபத்துகளைத் தடுக்க, உரிய பாதுகாப்பு முறைகள் குறித்து அனைவரும் இணைந்து விழிப்புணர்வை ஏற்படுத்துவோம் என்றும் திரு.எல்.முருகன் தெரிவித்துள்ளார்.
ரெயில்வே அமைச்சகம்
ரயில்வே பாதுகாப்புப் படைக்கு இனி ஐதராபாத்திலும் பயிற்சி
இந்திய ரயில்வே பாதுப்பு படை சேவைக்கு  இனி ஐதராபாத்தில் உள்ள சர்தார் வல்லபாய் படேல் தேசிய போலீஸ் அகாடமியிலும் பயிற்சி வழங்கப்பட உள்ளது.
ஐபிஎஸ் பணிக்குத் தேர்வு செய்யப்படுபவர்களுடன் இணைந்து இனி ஐஆர்பிஎஃப்எஸ் பணிக்குத் தேர்வு செய்யப்படுபவர்களுக்கும் ஐதராபாத்தில் முதல் கட்டப் பயிற்சி வழங்கப்பட உள்ளது. இதனால் பயிற்சிக்குப் பின்னர் பணியிடங்களில் பணியாற்றும்போது ஐபிஎஸ் மற்றும் ஐஆர்பிஎஃப்எஸ் அதிகாரிகளுக்கு இடையே ஒத்துழைப்பும் ஒற்றுமையும் ஏற்படும்.
மத்திய பணியாளர் தேர்வு ஆணையத்தால் நடத்தப்படும் தேர்வு மூலம் ஐஆர்பிஎஃப்எஸ் அதிகாரிகள் தேர்ந்தெடுக்கப்படுகின்றனர். ஒவ்வொரு ஆண்டும் 5-6 கட்டங்களாக லக்னோவில் உள்ள ஜெகஜீவன் ராம் ஆர்பிஎஃப் அகடாமி, வதோதராவில் உள்ள இந்தியன் ரயில்வே தேசிய அகாடமி, முசோரியில் உள்ள லால் பகதூர் சாஸ்திரி தேசிய நிர்வாக அகாடமி ஆகியவற்றில் அடிப்படை படிப்புகளில் பயிற்சிகள் அளிக்கப்படும்.
இதற்கு முன்பு ஐபிஎஸ் மற்றும் ஐஆர்பிஎஃப்எஸ் பணிகளுக்குத் தேர்ந்தெடுக்கப்பவர்களுக்கு 1998, 1999 ஆண்டுகளில் ஒரே இடத்தில் பயிற்சிகள் வழங்கப்பட்டன. பின்னர் வந்த ஆண்டுகளில் அதுபோன்று ஒரே இடத்தில் பயிற்சி அளிப்பட வில்லை. பல ஆண்டுகள் கழித்து இப்போதுதான் இரண்டு பிரிவினருக்கும் ஒரே இடத்தில் பயிற்சிகள் வழங்கப்பட உள்ளன.
மத்திய ரயில்வே அமைச்சகம், மத்திய உள்துறை அமைச்சகம் ஆகியவற்றுக்கு இடையே நடைபெற்ற ஆலோசனைகளுக்குப் பிறகு ஐதராபாத்தில் உள்ள சர்தார் வல்லபாய் படேல் தேசிய போலீஸ் அகாடமியிலும் பயிற்சி வழங்க முடிவு செய்யப்பட்டது. தேர்வில் தேர்ச்சி அடைபவர்களுக்கு முதல்கட்டப் பயிற்சி ஐதராபாத்தில் வரும் குளிர் காலத்தில் நடைபெறும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://www.pib.gov.in/PressReleasePage.aspx?PRID=1672669
பிரதமர் அலுவலகம்
ரக்க்ஷா பந்தன் பண்டிகைக்கு பிரதமர் நாட்டு மக்களுக்கு வாழ்த்து
பிரதமர் திரு நரேந்திர மோடி, ரக்க்ஷா பந்தன் பண்டிகைக்கு நாட்டு மக்களுக்கு நல்வாழ்த்துகளைத் தெரிவித்துள்ளார்.
“रक्षाबंधन की आप सभी को हार्दिक शुभकामनाएं।
ரக்க்ஷா பந்தன் பண்டிகைத் திருநாள் வாழ்த்துகள் “என்று பிரதமர் கூறியுள்ளார்.
சுகாதாரம் மற்றும் குடும்ப நலத்துறை அமைச்சகம்
இரண்டாவது டோஸ் கொவிட்-19 தடுப்பூசியை திரு அஷ்வினி குமார் சவுபே பெற்றுக்கொண்டார்
மத்திய சுகாதாரம் மற்றும் குடும்ப நல இணை அமைச்சர் திரு அஷ்வினி குமார் சவுபே மற்றும் அவரது மனைவி திருமதி நீதா சவுபே ஆகியோர் இரண்டாவது டோஸ் கொவிட்-19 தடுப்பூசியை தில்லி எய்ம்ஸ் மருத்துவமனையில் இன்று செலுத்திக்கொண்டனர்.
அனைவரும் தடுப்பூசி செலுத்திக் கொள்ள வேண்டும் என்று வேண்டுகோள் விடுத்த அமைச்சர், “தடுப்பு மருந்தே நமது பாதுகாப்பு கவசம். கொரோனாவுக்கு எதிரான போரில் நமது பாதுகாப்பை அது பலப்படுத்துகிறது. பெருந்தொற்றில் இருந்து தங்களையும் தங்களது அன்புக்குரியவர்களையும் காக்க நமது நாட்டு மக்கள் அனைவரும் தடுப்பூசி செலுத்திக் கொள்ள வேண்டும்,” என்று கூறினார்.
“தடுப்பு மருந்து பெற்றுக்கொண்டாலும் சரியான கொவிட் நடத்தைமுறைகளை அனைவரும் தவறாமல் பின்பற்ற வேண்டும் என்று கேட்டுக்கொள்கிறேன். விதிகளை கடைப்பிடித்தல் மற்றும் தடுப்பூசி செலுத்திக் கொள்ளுதல் ஆகியவை கொவிட்டுக்கு எதிரான நமது மக்கள் இயக்கத்தின் முக்கிய தூண்களாகும். தடுப்பு மருந்து மற்றும் எச்சரிக்கை ஆகிய இரண்டுமே முக்கியம் என்பதை எப்போதும் நினைவில் கொள்ள வேண்டும்,” என்று அவர் மேலும் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1730057
-----
(Visitor Counter : 213
விவசாயத்துறை அமைச்சகம்
வேளாண்- சூழலியல் மற்றும் இயற்கை வளங்களுக்கான நீடித்த மேலாண்மையில் ஜெர்மனியுடன் கூட்டறிக்கை கையெழுத்தானது
வேளாண்- சூழலியல் மற்றும் இயற்கை வளங்களுக்கான நீடித்த மேலாண்மையில், இந்தியா- ஜெர்மனி இடையே பல்வேறு முன் முயற்சிகள் மேற்கொள்ளப்பட்டு வருகிறது. அந்தவகையில் மத்திய வேளாண் மற்றும் விவசாயிகள் நலத்துறை அமைச்சர் திரு நரேந்திர சிங் தோமர், ஜெர்மனியின் பொருளாதார ஒத்துழைப்பு மற்றும் மேம்பாட்டுத்துறை அமைச்சர் திருமதி ஸ்வெஞ்சா சுல்சேவும், இன்று காணொலி வாயிலாக பிரகடனம் ஒன்றில் கையெழுத்திட்டனர்.
இந்த கூட்டு ஆராய்ச்சி, இரு நாடுகளையும் சேர்ந்த கல்வி நிறுவனங்கள் மற்றும் விவசாயிகளிடையே, அறிவாற்றலை பகிர்ந்து கொள்ளுதல் மற்றும் புதுமை முயற்சிகள் ஊக்குவிக்கப்படும். தொழில்நுட்ப மாற்றம், அறிவியல் ஆற்றல் ஆகியவை, பரிமாற்றங்கள், ஒத்துழைப்புகள் மற்றும் தனியார் துறை உடனான கூட்டு ஆராய்ச்சி போன்றவை ஊக்குவிக்கப்படும். இந்தத் திட்டத்தின் கீழ் 2025-க்குள் நிதி மற்றும் தொழில்நுட்ப ஒத்துழைப்பாக, ஜெர்மன் அரசின் பொருளாதார ஒத்துழைப்பு மற்றும் மேம்பாட்டு அமைச்சகம் 300 மில்லியன் யூரோக்களை வழங்கும்.
மேலும் விவரங்களுக்கு இதன் ஆங்கில செய்திக்குறிப்பை காணவும் https://pib.gov.in/PressReleasePage.aspx?PRID=1822090
நிதி அமைச்சகம்
2021-22 முதல் காலாண்டில் நிர்ணயிக்கப்பட்ட மூலதனச் செலவை 11 மாநிலங்கள் எட்டியுள்ளன: கூடுதலாக ரூ. 15,721 கோடி கடனாகப் பெற அனுமதி
2021-22 முதல் காலாண்டில் மத்திய நிதி அமைச்சகத்தால் நிர்ணயிக்கப்பட்ட அளவிலான மூலதனச் செலவை 11 மாநிலங்கள் எட்டியுள்ளன. இதையடுத்து, ஆந்திரப்பிரதேசம், பிகார், சத்தீஸ்கர், ஹரியானா, கேரளா, மத்தியப்பிரதேசம், மணிப்பூர், மேகாலயா, நாகாலாந்து, ராஜஸ்தான் மற்றும் உத்தராகண்ட் ஆகிய 11 மாநிலங்கள் ஊக்கத்தொகையாக, கூடுதலாக ரூ. 15,721 கோடி கடனாகப் பெற செலவினத்துறை அனுமதி அளித்துள்ளது. மாநிலங்களின் மூலதனச் செலவை அதிகரிப்பதற்கு கூடுதல் நிதி ஆதாரங்கள் உதவிகரமாக இருக்கும்.
கூடுதல் கடனைப் பெறுவதற்கு 2021-22ஆம் ஆண்டில் நிர்ணயிக்கப்பட்ட மொத்த இலக்கில் 15 சதவீதத்தை முதல் காலாண்டிலும், 45 சதவீதத்தை இரண்டாவது காலாண்டிலு,ம் 70 சதவீதத்தை மூன்றாவது காலாண்டிலும், மார்ச் 31, 2022 இல் 100 சதவீத இலக்கையும் மாநிலங்கள் அடைய வேண்டும்.
மாநிலங்களின் மூலதனச் செலவின் அடுத்த ஆய்வை செலவினத் துறை வரும் டிசம்பர் மாதம் மேற்கொள்ளும். அப்போது செப்டம்பர் 30, 2021 வரை மாநிலங்கள் மேற்கொண்டுள்ள மூலதனச் செலவுகள் மதிப்பீடு செய்யப்படும். அதன் பிறகு 2022 மார்ச் மாதத்தில் முதல் மூன்று காலாண்டுகளுக்கான மூலதனச் செலவின் அடிப்படையில் மூன்றாவது ஆய்வு நடத்தப்படும். இறுதிக்கட்ட ஆய்வு 2022 ஜூன் மாதத்தில் மேற்கொள்ளப்படும். 2021-22ஆம் ஆண்டில் நிர்ணயிக்கப்பட்ட மூலதனச் செலவுத் தொகையுடன் ஒப்பிடுகையில் இந்தக் காலகட்டத்திற்கான மாநிலத்தின் ஒட்டுமொத்த மூலதனச் செலவு குறைவாக இருப்பின், 2022-23ஆம் ஆண்டில் மாநிலங்களுக்கு ஒதுக்கப்படும் கடன் தொகையில் அது சரி செய்யப்படும்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1754695
நிலக்கரி அமைச்சகம்
விருக்க்ஷாரோபன் இயக்கத்தை மத்திய உள்துறை அமைச்சர் நாளை தொடங்கி வைக்கிறார்
மத்திய உள்துறை அமைச்சர் திரு.அமித் ஷா, புதுதில்லியில் நாளை மத்திய நிலக்கரி, சுரங்கம் மற்றும் நாடாளுமன்ற விவகாரத்துறை அமைச்சர் திரு.பிரகலாத் ஜோஷி முன்னிலையில் விருக்க்ஷாரோபன் இயக்கத்தைத் தொடங்கி வைக்கிறார். இந்தத் தொடக்க நிகழ்ச்சியில், மத்திய உள்துறை அமைச்சர், ஆறு சுற்றுச்சூழல் பூங்காக்கள்/ சுற்றுலா இடங்களுக்கு அடிக்கல் நாட்டுகிறார். நிலக்கரி/பழுப்பு நிலக்கரி உள்ள 10 மாநிலங்களைச் சேர்ந்த 38 மாவட்டங்களில் பரவியுள்ள 130–க்கும் மேற்பட்ட இடங்களில் காணொளிக் காட்சி மூலம் நடைபெறவுள்ளது.
மத்திய நிலக்கரி அமைச்சகம், நிலக்கரி /பழுப்பு நிலக்கரி பொதுத்துறை நிறுவனங்கள் அமைந்துள்ள சுரங்கப்பகுதிகள், குடியிருப்புகள், அலுவலகங்கள் மற்றும் பொருத்தமான பகுதிகளில் பெருமளவுக்கு மரக்கன்றுகளை நடுவதற்கான விருக்க்ஷாரோபன் இயக்கம் ஏற்பாடு செய்யப்பட்டுள்ளது. மரம் நடும் இயக்கத்தைப் பரப்பும் வகையில், அருகில் உள்ள பகுதிகளுக்கு மரக்கன்றுகளும், விதைகளும் விநியோகம் செய்யப்படும்.
சுற்றுச்சூழல் பூங்காக்கள்/ சுற்றுலா இடங்களில், பொழுதுபோக்கு, சாகசங்கள், நீர் விளையாட்டு, பறவைக் காட்சிகள் போன்றவை அமைக்கப்படும். அருகில் உள்ள பகுதிகளைச் சேர்ந்த மக்களுக்கு இவை பொழுதுபோக்காக அமையும். மேலும், சுற்றுலா வட்டத்தை ஏற்படுத்தவும் வழி செய்யும். இந்த இடங்கள் மூலமாக, சுய ஆதாரங்கள் மூலம் வருவாய் ஈட்டவும், உள்ளூர் மக்களுக்கு வேலைவாய்ப்பு ஆதாரத்தை ஏற்படுத்தவும் திட்டமிடப்பட்டுள்ளது.
.
குடியரசுத் துணைத் தலைவர் செயலகம்
83-வது அகில இந்திய சட்டம் இயற்றும் அவைகளின் தலைவர்கள் மாநாட்டை குடியரசு துணைத்தலைவர் தொடங்கிவைக்கிறார்
குடியரசு துணைத்தலைவரும், மாநிலங்களவைத் தலைவருமான திரு ஜக்தீப் தன்கர், 83-வது அகில இந்திய சட்டம் இயற்றும் அவைகளின் தலைவர்கள் மாநாட்டை, ஜெய்பூரில் 2023,11-ம் தேதி அன்று தொடங்கி வைத்து உரையாற்றுகிறார்.
கடந்த 2021-ஆம் ஆண்டில் நூற்றாண்டு கண்ட அகில இந்திய சட்டம் இயற்றும் அவைகளின் தலைவர்கள் மாநாடு என்பது இந்தியாவில் உள்ள அனைத்து சட்டமன்றம் மற்றும் நாடாளுமன்றங்களின் தலைவர்களின் உயர்நிலை அமைப்பாகும். 2021-ஆம் ஆண்டில் சிம்லாவில் நடைபெற்ற 82-வது அகில இந்திய சட்டம் இயற்றும் அவைகளின் தலைவர்கள் மாநாட்டை பிரதமர் திரு. நரேந்திர மோடி தொடங்கிவைத்து உரையாற்றினார். இந்த மாநாட்டின் முதல் கூட்டம் கடந்த 1921-ஆம் ஆண்டு சிம்லாவில் நடைபெற்றது குறிப்பிடத்தக்கது.
இந்த மாநாடு ஜெய்ப்பூரில் நடைபெறுவது நான்காவது முறையாகும்.
நடைபெறவுள்ள 83-வது மாநாட்டில் விவாதிக்கப்படும் முக்கிய அம்சங்கள்:
- i. ஜனநாயகத்தின் தாய் என்ற நிலையில் இந்தியாவின் ஜி-20 தலைமைத்துவம்
- நாடாளுமன்றம் மற்றும் சட்டமன்ற இயக்கங்களை சிறப்பான, ஆக்கப்பூர்வமான மற்றும் பொறுப்புமிக்க பணிகளை மேற்கொள்ள வேண்டியதன் அவசியத்தை வலியுறுத்துதல்.
- மாநில சட்டமன்றங்களை டிஜிட்டல் முறையில் நாடாளுமன்றத்துடன் ஒருங்கிணைத்தல்
- இந்திய அரசியலமைப்பின் உணர்வுகளுக்கு ஏற்றவாறு சட்டமன்றம் மற்றும் நீதித்துறை ஆகியவற்றுக்கு இடையே சுமூமான உறவு நிலையை தொடரவேண்டியதன் அவசியத்தை சுட்டிக்காட்டுதல்.
இந்த நிகழ்வின் ஒரு பகுதியாக புத்தகக் கண்காட்சியும் தொடங்கி வைக்கப்பட உள்ளது. மக்களவைத் தலைவர் ராஜஸ்தான் மாநில முதல்வர், மாநிலங்களவைத்துணை தலைவர் மற்றும் நாடு முழுவதிலும் உள்ள சட்டம் இயற்றும் அவைகளின் தலைவர்கள் இந்த மாநாட்டில் கலந்து கொள்கிறார்கள்.
பிரதமர் அலுவலகம்
உத்தரபிரதேச மாநிலம் கோரக்பூர் ரயில் நிலையத்தில் இருந்து இரண்டு வந்தே பாரத் ரயில்களை பிரதமர் கொடியசைத்து தொடங்கி வைத்தார்
கோரக்பூர் ரயில் நிலையத்தை மறுசீரமைப்பதற்காக அடிக்கல் நாட்டினார்
உத்தரபிரதேச மாநிலம் கோரக்பூர் ரயில் நிலையத்தில் இருந்து இரண்டு வந்தே பாரத் எக்ஸ்பிரஸ் ரயில்களை பிரதமர் திரு நரேந்திர மோடி இன்று கொடியசைத்து தொடங்கி வைத்தார். கோரக்பூர் - லக்னோ வந்தே பாரத் எக்ஸ்பிரஸ் மற்றும் ஜோத்பூர் - அகமதாபாத்  வந்தே பாரத் எக்ஸ்பிரஸ் ஆகியவை இரண்டு ரயில்கள் ஆகும். கோரக்பூர் ரயில் நிலையத்தை சுமார் ரூ 498 கோடி செலவில் மறுவடிவமைப்பு செய்யும் பணிக்கு பிரதமர் அடிக்கல் நாட்டினார். கோரக்பூர் ரயில் நிலையத்தின் மாதிரியை அவர் ஆய்வு செய்தார்.
பிரதமருடன் உத்தரபிரதேச ஆளுநர் திருமதி ஆனந்திபென் பட்டேல், முதலமைச்சர் திரு யோகி ஆதித்யநாத் மற்றும் கோரக்பூர் நாடாளுமன்ற உறுப்பினர் திரு ரவி கிஷன் ஆகியோர் உடனிருந்தனர்.
பின்னணி
கோரக்பூர் - லக்னோ வந்தே பாரத் எக்ஸ்பிரஸ் அயோத்தி வழியாகச் சென்று, மாநிலத்தின் முக்கிய நகரங்களுக்கான இணைப்பை மேம்படுத்தும் அதே வேளையில், சுற்றுலாத் துறையை மேம்படுத்தும். ஜோத்பூர் - சபர்மதி வந்தே பாரத் எக்ஸ்பிரஸ் ஜோத்பூர், அபு ரோடு மற்றும் அகமதாபாத் போன்ற பிரபலமான இடங்களுக்கான இணைப்பை மேம்படுத்தும் அதே வேளையில் பிராந்தியத்தில் சமூக-பொருளாதார வளர்ச்சியை அதிகரிக்கும்.
சுமார் ரூ. 498 கோடி ரூபாய் செலவில் கோரக்பூர் ரயில் நிலையத்தை புனரமைப்பதற்கான அடிக்கல், பயணிகளுக்கு உலகத்தரம் வாய்ந்த வசதிகளை வழங்கும்.
பெட்ரோலியம் மற்றம் இயற்கை எரிவாயு அமைச்சகம்
கச்சா எண்ணெய் கையிருப்பு
மத்திய பெட்ரோலியத்துறை அமைச்சர் திரு தர்மேந்திர பிரதான், மாநிலங்களவையில் எழுத்துப்பூர்வமாக தாக்கல் செய்த பதிலில் கூறியதாவது:இந்தாண்டு ஜனவரி 1-ம் தேதி நிலவரப்படி, நாட்டில் சமையல் எரிவாயு  நுகர்வோரின் மொத்த எண்ணிக்கை 28.90 கோடி. இது தவிர 70.75 லட்சம் நுகர்வோர் குழாய் வழி இயற்கை எரிவாயு இணைப்பு பெற்றுள்ளனர். தற்போது, தேசிய எல்பிஜி விநியோக அளவு 99.5 சதவீதமாக உள்ளது.உயிரி எரிபொருள் தேசிய கொள்கை திட்டத்தின் படி, பெட்ரோலுடன் எத்தனால் கலப்பை அரசு ஊக்குவித்து வருகிறது. 2030ம் ஆண்டுக்குள், பெட்ரோலில் 20 சதவீத எத்தனால் கலந்து விற்பதற்கு இலக்கு நிர்ணயிக்கப்பட்டுள்ளது.
இதற்காக, கரும்பு மற்றும் உணவு தானியங்களில் இருந்து எத்தனால் உற்பத்தி செய்ய அரசு அனுமதித்துள்ளது. எத்தனால் தயாரிப்பு விலைகள், கச்சா பொருட்கள் மற்றும் வடி ஆலைகள், இதர காரணங்களால் மாறுபடும் என உணவு மற்றும் பொது விநியோகத்துறை தெரிவித்துள்ளது. இதனால் கரும்பிலிருந்து பெறப்படும் எத்தனால், சேதமடைந்த மற்றும் கூடுதலாக உள்ள அரிசிகளில் இருந்து பெறப்படும் எத்தனால் போன்றவற்றுக்கு தனித்தனியாக விலை நிர்ணயம் செய்யப்பட்டுள்ளது. கடந்த 2019-20ம் ஆண்டில், 173.03 கோடி லிட்டர் எத்தனால், பெட்ரோலுடன் கலப்பதற்காக பொதுத்துறை எண்ணெய் நிறுவனங்களுக்கு விநியோகிக்கப்பட்டுள்ளன.இந்திய பெட்ரோலிய பொருட்கள் சேமிப்பு நிறுவனம் , 5.33 மில்லியன் மெட்ரிக் டன்கள் சேமிப்பு திறனுள்ள சேமிப்புக் கிடங்குகளை விசாகப்பட்டினம், மங்களூரு மற்றும் பாதூரில் வைத்துள்ளன. இங்கு 9.5 நாட்களுக்கு தேவையான கச்சா எண்ணெய் இருப்பு வைக்க முடியும். மேலும், நாட்டில் உள்ள எண்ணெய் நிறுவனங்கள் 64.5 நாட்களுக்கு தேவையான கச்சா எண்ணெயை சேமிக்கும் அளவுக்கு கிடங்குகளை வைத்துள்ளன. நாட்டில் தற்போதுள்ள மொத்த சேமிப்புக் கிடங்குகள் மூலம் 74 நாட்களுக்கு தேவையான கச்சா எண்ணெய் இருப்பு வைக்க முடியும்.
கடந்தாண்டு ஏப்ரல்/மே மாதங்களில் கச்சா எண்ணெய் விலை குறைந்திருந்தபோது, நாட்டில் உள்ள பெட்ரோலிய சேமிப்புக் கிடங்குகளில் முழு கொள்ளளவுக்கு கச்சா எண்ணெய்கள் வாங்கி நிரப்பப்பட்டன. இதன் மூலம் சுமார் ரூ.5000 கோடி சேமிப்பு ஏற்பட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1694712
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
கதுவா பசோலியில் ‘சிறந்த ஆளுகை வார’ கூட்டம்: மத்திய அமைச்சர் டாக்டர். ஜிதேந்திர சிங் பங்கேற்பு.
ஜம்மு காஷ்மீரில் மாவட்ட வளர்ச்சி கவுன்சில் தேர்தலுக்கு அதிக முக்கியத்துவம் அளிக்கப்பட்டதன் மூலம், இன்று கீழ்மட்ட அளவிலான ஜனநாயகம் வலுப்பெற்றுள்ளது என மத்திய அமைச்சர் டாக்டர். ஜிதேந்திர சிங் கூறினார்.
ஜம்மு காஷ்மீர் கதுவாவில், மாவட்ட நிர்வாகம் சார்பில் சிறந்த ஆளுகை வார கூட்டம் நடத்தப்பட்டது. இதில் பிரதமர் அலுவலக இணையமைச்சர் டாக்டர். ஜிதேந்திர சிங் கலந்து கொண்டு பேசியதாவது:
ஜம்மு காஷ்மீரில் பல தசாப்தங்களாக நடைபெறாமல் இருந்த மாவட்ட வளர்ச்சி கவுன்சில் தேர்தலுக்கு முன்னுரிமை அளித்தது , பிரதமர் நரேந்திர மோடி தலைமையிலான அரசு, அடிமட்ட அளவிலான ஜனநாயகத்தை வலுப்படுத்தியதற்கு சான்றாக உள்ளது. தற்போது இங்கு அனைத்தும் உள்ளடக்கிய வளர்ச்சி ஏற்பட்டுள்ளது. இது அனைவருடனும், அனைவருக்குமான வளர்ச்சி மற்றும் முன்னேற்றம் என்ற மத்திய அரசின் மந்திரத்தை வலியுறுத்துகிறது. இதில் அனைவருக்கும் நீதி கிடைக்கிறது. எந்தவித பாகுபாடும் இல்லாமல், அனைவருக்கும் சம உரிமை என்ற அடிப்படையில் புதிய அரசியல் கலாச்சாரம் உருவாக்கப்பட்டுள்ளது. இதன் மூலம் நிர்வாகத்தில் அரசியலமைப்பு மதிப்புகள் மற்றும் விதிமுறைகள் பின்பற்றப்படுகின்றன.
உலகளவில் உள்ள இளைஞர்களில் 70 சதவிகிததிற்கும் மேற்பட்டோர் இந்தியாவில் உள்ளனர். புதிய இந்தியாவின் நிர்வாகம் மற்றும் குடிமை பணிக்கும் அவர்களின் சுறுசுறுப்பும், உற்சாகமும் தேவைப்படுகிறது.
வளர்ச்சி பணிகளை தொலைதூர பகுதிகளுக்கும் கொண்டு செல்ல வேண்டும் என பிரதமர் நரேந்திர மோடி வலியுறுத்தியுள்ளார்.
இவ்வாறு டாக்டர் ஜித்தேந்திர சிங் பேசினார்.
பசோலியில் மாணவிகளுக்கான விடுதிகளுடன் கட்டப்பட்ட அரசு உயர்நிலைப்பள்ளி, மற்றும் பல வளர்ச்சி திட்டங்களையும் டாக்டர் ஜிதேந்திர சிங் காணொலி காட்சி மூலம் தொடங்கி வைத்தார். பயனாளிகளுக்கு நலத் திட்ட உதவிகளையும் வழங்கினார்.
மேலும் விவரங்களுக்கு இந்த ஆங்கில செய்தி குறிப்பை காணவும்: https://pib.gov.in/PressReleasePage.aspx?PRID=1785355
PIB Headquarters
பி.எஸ்.என்.எல். நிறுவனம் மூடப்படாது
மத்திய அரசின் பொதுத்துறை நிறுவனமான பி.எஸ்.என்.எல். நிறுவனம் மூடப்படவிருப்பதாக சில ஊடகங்களில் வெளிவந்த செய்தி முற்றிலும் தவறானதாகும் என, இந்நிறுவனத்தின் தமிழ்நாடு தொலைத்தொடர்பு வட்ட தலைமை பொதுமேலாளர் திரு.வி.ராஜூ அறிவித்துள்ளார்.
இதுகுறித்து அவர் வெளியிட்டுள்ள விளக்க அறிக்கையில், பி.எஸ்.என்.எல். நிறுவனம் குறித்து, ஒரு சில ஊடகங்களில் உள்நோக்கத்துடன் தவறான செய்திகள் பரப்பப்பட்டு வருவதாக குறிப்பிட்டுள்ளார். எனவே, பொதுமக்கள் மத்தியில் எழக்கூடிய ஐயங்களைப் போக்கும் வகையில், இந்த விளக்கம் அளிக்கப்படுவதாகவும் அவர் தெரிவித்துள்ளார்.
பி.எஸ்.என்.எல். நிறுவனத்தை மூடுவதற்கான எந்த ஒரு திட்டமும் மத்திய அரசிடம் இல்லை என்றும், கடும்போட்டியின் விளைவாக ஏற்பட்ட கட்டண சரிவின் காரணமாக பி.எஸ்.என்.எல். நிறுவனம் கடந்த சில மாதங்களாக நிதி நெருக்கடியை சந்தித்து வருவதாக தலைமை பொது மேலாளர் குறிப்பிட்டுள்ளார். இந்த நெருக்கடியிலிருந்து பி.எஸ்.என்.எல். நிறுவனத்தை மீட்டெடுப்பதற்கான ஒரு திட்டத்தை மத்திய அரசு தயாரித்து அமைச்சரவையின் ஒப்புதலுக்கு அளித்திருப்பதையும் அவர் சுட்டிக்காட்டியுள்ளார்.
தீவிரவாதத்திற்கு உள்ளான பகுதிகள் மற்றும் தொலைதூரப் பகுதிகளில், தொலைத்தொடர்பு சேவைகளை அளிப்பதோடு மட்டுமின்றி, ராணுவத்திற்கான தொலைத்தொடர்பு சேவைகளையும் அளித்து வருவதாக விளக்க அறிக்கையில் குறிப்பிடப்பட்டுள்ளது. நம் நாட்டிற்கு அத்தியாவசியமான தொலைத்தொடர்பு நிறுவனமான பி.எஸ்.என்.எல். திகழ்கிறது என்று மத்திய தொலைத்தொடர்புத்துறை அமைச்சர் திரு.ரவிசங்கர் பிரசாத் நாடாளுமன்றத்தில் அறிவித்திருப்பதையும் அவர் சுட்டிக்காட்டியுள்ளார். மேலும், புயல், வெள்ளம் போன்ற இயற்கை பேரிடர்களின்போது, பொதுமக்களுக்கு தொடர்ந்து தொலைத்தொடர்பு சேவைகளை வழங்கும் ஒரே நிறுவனமாக பி.எஸ்.என்.எல். திகழ்வதாகவும் அவர் குறிப்பிட்டுள்ளார்.
பி.எஸ்.என்.எல். நிறுவனம் பொதுமக்களுக்கு தொடர்ந்து சேவையாற்றி வரும் எனவும், மிகச்சிறந்த தொலைத்தொடர்பு சேவைகளை வெளிப்படையான மற்றும் மிகக்குறைவான கட்டணங்களில், தொடர்ந்து அளித்து வரும் என்றும் தலைமைப் பொது மேலாளர் தமது அறிக்கையில் குறிப்பிட்டுள்ளார்.
எனவே, பி.எஸ்.என்.எல். தொடர்பான எந்த வதந்திகளையும் பொதுமக்கள் நம்ப வேண்டாம் என்றும் அவர் கேட்டுக்கொண்டுள்ளார்.
பிரதமர் அலுவலகம்
கோல்ட்மேன் சாக்ஸ் நிறுவனத்தின் வாரிய மற்றும் முக்கிய தலைவர்களுடன் பிரதமர் சந்திப்பு
கோல்ட்மேன் சாக்ஸ் நிறுவனத்தின் வாரிய மற்றும் முக்கிய தலைவர்களை பிரதமர் திரு நரேந்திர மோடி சந்தித்துப் பேசினார்.
ட்விட்டர் பதிவில் அவர் கூறியதாவது:
“கோல்ட்மேன் சாக்ஸ் நிறுவனத்தின் வாரிய மற்றும் முக்கிய தலைவர்களுடன் ஆக்கபூர்வமான விவாதத்தை மேற்கொண்டேன். சமீபத்திய சீர்திருத்தங்கள் மற்றும் வர்த்தகத்திற்கு ஏதுவான சூழலால் இந்தியாவில் பெருகி உள்ள வளர்ச்சிக்கான திறன்களை சுட்டிக் காட்டினேன். சர்வதேச நிறுவனங்களுக்கான ஏராளமான வாய்ப்புகளை இந்தியா வழங்குவது பற்றியும் பேசினேன்.”
-----
PKV/BR/KPG
(
பிரதமர் அலுவலகம்
மதன்லால் குரானா மறைவுக்கு பிரதமர் இரங்கல்
தில்லி முன்னாள் முதலமைச்சர் திரு மதன்லால் குரானா மறைவுக்கு பிரதமர் திரு. நரேந்திர மோடி ஆழ்ந்த இரங்கல் தெரிவித்துள்ளார்.
“திரு. மதன்லால் குரானா மறைந்த செய்தி அறிந்து மிகுந்த அதிர்ச்சி அடைந்தேன். அவர், தில்லியின் வளர்ச்சிக்கு, குறிப்பாக அடிப்படை கட்டமைப்பு வசதிகளை ஏற்படுத்த அயராது பாடுபட்டார். கடுமையாக உழைக்கக் கூடியவரான அவர், தில்லி அரசிலும், மத்திய அரசிலும் அங்கம் வகித்த போது மக்களுக்கு ஏற்ற நிர்வாகியாகவும் செயல்பட்டவர் என பிரதமர் தெரிவித்துள்ளார்.
தில்லியில் பி.ஜே.பி-யை வலுப்படுத்துவதில் திரு. மதன்லால் குரானா செயல்பட்ட விதம், என்றைக்கும் நினைவுகூறத்தக்கதாகும். தேசப்பிரிவினைக்குப் பிறகு, தில்லியில் தங்கிய அகதிகளின் முன்னேற்றத்திற்காக, அவர் பல்வேறு முயற்சிகளை தயக்கமின்றி மேற்கொண்டார். அவரது குடும்பத்தினர் மற்றும் ஆதரவாளர்களுக்கு எனது ஆழ்ந்த அனுதாபங்களையும், ஆதரவையும் தெரிவித்துக் கொள்கிறேன்.”